kardosdrur/scandi-wiki huggingface dataset:
Egon Fræhr

Egon Fræhr (født 29. marts 1951) er en dansk politiker, der fra 2007 til 2021 har været borgmester i Vejen Kommune, valgt for Venstre.

Fræhr er uddannet agronom og har arbejdet som landbrugskonsulent.

Han blev medlem af Brørup Kommunalbestyrelse i 1998 og blev i 2002 kommunens borgmester. Han var borgmester frem til 2006, hvor kommunen som følge af strukturreformen indgik i Vejen Kommune. Ved valget til den nye kommunalbestyrelse i 2005 blev han valgt til dens første borgmester. Han blev genvalgt ved kommunalvalget 2009.

Kildeangivelser 

Borgmestre fra Venstre
Borgmestre i Danmark 2018-2021
Riddere af Dannebrog
Kirstine Bille

Kirstine Bille (født 5. september 1960) er en dansk politiker fra partiet Socialistisk Folkeparti. Fra 1. januar 2010 til 31. december 2013 var hun borgmester i Syddjurs Kommune.

Uddannelse og arbejde 
Bille blev student fra Grenaa Gymnasium i 1979 og bachelor i engelsk sprog og litteratur fra Aarhus Universitet i 1985. Hun har arbejdet som fritids- og kulturmedarbejder i Dansk Flygtningehjælp 1986-1987, som ungdomsskoleleder 1987-1992 og fra 1993 som faglærer ved Grenaa Tekniske Skole.

Politik 

Kirstine Bille blev medlem af SF i 1981. Hun blev valgt til Ebeltoft Byråd i 2001 og har fra 2007 været medlem af Syddjurs Kommunalbestyrelse, hvor hun har været formand for plan-, udviklings- og kulturudvalget. Ved folketingsvalgene 2005 og 2007 var hun kandidat i hhv. Grenaakredsen og Djurskredsen.

Kilder og eksterne henvisninger 
 Kirstine Billes hjemmeside 

Tidligere borgmestre fra Danmark
Borgmestre i Syddjurs
Borgmestre fra SF
Lærere fra Danmark
Citroën C3 Pluriel

Citroën C3 Pluriel er en mellemting mellem en konventionel mindre bil og en cabriolet. Den har en termokaleche, som elektrisk kan rulles helt ned, så man får fornemmelsen af at køre i cabriolet. Kalechen er monteret i to langsgående bøjler, som helt kan afmonteres, så bilen bliver en ægte cabriolet. Ved lanceringen blev bilen kritiseret for at have dårlige køreegenskaber, når man kørte med afmonterede bøjler. Måske også derfor blev bilen kun produceret 1 enkelt år, fra 2003 til 2010. Pluriel blev leveret med en 1,4 og en 1,6l motor. Den største motorvariant havde som standard en slags automatgear, kaldet sensodrive. Trods dette var 1,6 l motoren den mest økonomiske, med et normforbrug på 15,4 km/l mod den mindre motors 14,7.

C03 Pluriel
Minibiler
Forhjulstrukne biler
Biler introduceret i 2003
Biler fra 2000'erne
Cabrioleter

en:Citroën C3#C3 Pluriel
Min bedste fjende

Min bedste fjende er en dansk film som fik premiere 3. juni 2010.

Filmen handler om drengen Alf, der har fået nok. Han er træt af at blive ydmyget, truet og smadret hver dag i skolen. Da han støder på manga-helten Niccolo, bliver han tændt på modstand, og indser at angreb er det bedste forsvar. Alf allierer sig med klassens absolutte underdog – den insektsamlende Toke. De hører ikke til på bunden! Sammen ændrer de spillets regler, bygger en hær op og går efter klassens konge, men da tronen er indenfor rækkevidde, bliver det pludselig svært at skelne mellem venner og fjender.

 Instruktion Oliver Ussing.
 Manuskript af Oliver Ussing og Søren Grinderslev Hansen.

Blandt de medvirkende kan nævnes:

 Nikolaj Støvring Hansen
 Rasmus Lind Rubin
 Kim Bodnia

Musik af: Troels Abrahamsen, der også er forsanger i Veto.

Baseret på bogen: Nørdernes forvandling af Thorstein Thomsen.

Eksterne kilder og henvisninger 
 [ cphpix.dk]
 Trailer 
 Info om filmen 
 

Danske film fra 2010
Dramafilm fra Danmark
Nyossøen

Nyossøen er en dyb kratersø i det nordvestlige Cameroun kaldet Dødens Sø, da den er mættet med kuldioxid (CO2), der kommer fra en lomme af magma  der ligger under søen. Den 21. august 1986 forårsagede et kuldioxyd-udslip, at 1.700 mennesker og 3.599 husdyr omkom.

Se også 
Kivusøen
Monounsøen

Henvisninger 

 One Day In 1986, Thousands Of People And Animals Around Lake Nyos Were Found Dead. IFLScience 2021
 "Cameroon scientist denies dam about to collapse"  (23 August 2005). Reuters.
 Cotel A (1999), A trigger mechanism for the Lake Nyos disaster, American Physical Society, Division of Fluid Dynamics Meeting, November 21-23, 1999
 Decker, R. and Decker, B. (1997) Volcanoes, 3rd edition, WH Freeman, New York.
 Musa, Tansa (28 September 2005). "Cameroon dam could collapse in 10 years-UN experts". Reuters.
 Musa, Tansa (18 August 2005). "Cameroon dam nears collapse, 10,000 lives at risk".  Reuters.
 Sano Y., Kusakabe M., Hirabayashi J. et al. (1990), Helium and carbon fluxes in Lake Nyos, Cameroon: constraint on next gas burst, Earth and Planetary Science Letters, v. 99, p. 303-314
 Sano Y., Wakita H., Ohsumi T., Kusakabe M. (1987), Helium isotope evidence for magmatic gases in Lake Nyos, Cameroon, Geophysical Research Letters, v. 14, p. 1039-1041
 Beer-Bottle Physics Could Help Explain Deadly Eruptions. Livescience
 This Small Lake in Africa Once Killed 1,700 People Overnight, and We Still Don't Know Why. ScienceAlert 2017

Søer i Afrika
Camerouns geografi
Thorstein Thomsen

Thorstein Thomsen (født 26. juli 1950 i Gentofte, død 16. september 2021)
var en dansk forfatter og musiker. I 1970'erne var han medlem af bandet Charlatangruppen. I 1979 deltog han i Dansk Melodi Grand Prix sammen med Pia Dalsgaard med sangen "Maja og Bruttonationalproduktet".

Han har skrevet romaner og børnebøger. En af hans børnebøger, Da Lotte blev usynlig, har været filmatiseret som tv-serie af DR. Han har også skrevet filmmanuskripter, bl.a. til filmen Farligt venskab.

Sammen med Jan Irhøj har han været med til at udgive musik til børn, som bl.a. trafikbåndet Max og Antonette og Badmads.

I sin barndom boede han i det såkaldte "Sportshus" på Christian X's Allé nummer 102 som nabo til forfatteren Carl Erik Soya.

Bibliografi 
 Rejsen till planeten Droj (1977)
 Drengen uden krop (1993)
 Nørdernes forvandling (2001)
 Bare vi har hinanden (2001)
 Den der hvisker lyver (2007)
 Sne på hendes ansigt (2008)
 At elske Charlotte (2009)
 Rock Hudson skal ikke dø i Ukraine (2011)

Filmografi 
 Farligt venskab (1995)

Referencer

Eksterne henvisninger 
 
 
 
 

Børnebogsforfattere fra Danmark
Musikere fra Danmark
Deltagere ved Dansk Melodi Grand Prix 1979
Dansksprogede forfattere fra Danmark
Personer i Kraks Blå Bog (afdøde)
Modtagere af BMF's børnebogspris
Modtagere af Børnebibliotekarernes Kulturpris
Informationsteori

Informationsteori er studiet af kvantificering, opbevaring og viderebringelse af information. Informationsteori er et emne inden for informationsvidenskab. Begrebet informationsteori blev oprindeligt introduceret af Claude E. Shannon i 1948 i afhandlingerne "A Mathematical Theory of Communication", der undersøgte grænserne for håndtering af signalbehandling og datakompression.

Emnet kan imidlertid opfattes på tre væsensforskellige måder:

 En måde, hvor alle former (og mulige udfald af noget tilfældigt) opfattes som mere eller mindre komplekse mængder af information. Begrebet entropi er et nøglebegreb i denne betydning. informationsteori i denne betydning handler altså i første række om noget naturvidenskabeligt og statistisk.
 En måde, hvor information betragtes som mængder af bits, der kan opbevares, transformeres, krypteres, komprimeres/dekomprimeres, transmitteres og præsenteres elektronisk. Dette er den datalogiske betydning af informationsteori. Informationsteori i denne betydning handler således i første række om teknologi, f.eks. i form af automatisering, måling, styring og robotteknologi og har ikke nødvendigvis at gøre med den menneskelige opfattelses- eller formuleringsevne.
 En måde, hvor det interessante er de menneskelige aspekter i forholdet mellem afsender og modtager af information, samt tilgængelighed af information og dermed formidling af viden. Det er informationsteori i denne betydning, der har interesse i forbindelse med forskning og undervisning samt i forbindelse med informationssystemer og i bibliotekssammenhæng.

I den tredje betydning har begrebet speciel interesse i forbindelse med udbredelsen og udviklingen af internettet.

 Hvordan kan man finde vej i informationsjunglen?
 Hvordan kan man trænge igennem med et budskab?
 Hvordan kan man præsentere en meget stor stofmængde på en overskuelig måde?
 Hvordan udgår man redundans, altså en stor mængde overflødige gentagelser af det samme, der bare fylder op?

Informationsteori blev et populært emne i flere forskellige videnskabelige discipliner i 1950'erne, — og det i sådan en grad at Shannon i 1956 advarede mod dårlige studier.

Se også 
 Kybernetik
 Boolsk udtryk

Referencer 

 
Informationsteknologi
Formelle videnskaber
Kybernetik
Dansk vildt

Dansk vildt er et fællesmærke for vildtprodukter forendt og forarbejdet i Danmark. Dansk vildt blev registreret som varemærke den 7. december 1999. Mærket viser et skjold med egeløv, hvorunder et banner slynger sig med påskriften ”Dansk vildt”.

Mærket blev etableret på privat initiativ, i forbindelse med iværksættelse af produktion af fasaner som færdigret. Men blev antaget som et frivilligt fællesmærke (som lurmærket) af en arbejdsgruppe nedsat af en række virksomheder og organisationer, bl.a. Danske Herregårdsskytter, Danmarks Jægerforbund og en række vildtbehandlere og -forhandlere, der havde til formål at udvikle initiativer som kunne øge kendskab og efterspørgsel på vildt som fødevare.

Varemærket ”Dansk vildt” tilhører stadig et privat initiativ, men kan frit benyttes af alle godkendte producenter, behandlere og forhandlere af vildt i alle former, som både er opvokset og forendt i Danmark. Mod et håndteringsgebyr udleveres vektorgrafik på forlangende.

Se også 
 Lurmærke

Kilder 
 Martin Lund: "Fasanen – Jagten og kulturen," Aschehoug 2001.
 lott: "Danskerne skal spise mere vildt" Berlingske Tidende, 6. oktober 1999 (4. sek. side 15)
 Søgning på varemærker

Varemærker
Carlsberg tidslinje

Carlsberg tidslinje indeholder en kronologisk liste over begivenheder i Carlsbergs historie.

Tidslinjer
Sjælden sygdom

En sjælden sygdom er enhver sygdom, der ikke er almindelig, og forekommer med lav hyppighed.

De fleste sjældne sygdomme er genetiske og er således tilstede igennem hele en persons liv, selvom symptomerne ikke fremkommer med det samme. Mange sjældne sygdomme fremkommer dog tidligt i livet, og omkring 30% af børn med sjældne sygdomme dør før deres femårs fødselsdag.

Der findes ingen klar definition af sjældne sygdomme.

Referencer

Se også  
 Sjældne Diagnoser

Sygdomme
Sjældne Diagnoser

Sjældne Diagnoser er en sammenslutning af 53 patientforeninger for familier med sjældne sygdomme. Sjældne diagnoser er en del af organisationen Eurordis, der har til formål at fremme udvikling af behandling af sjældne sygdomme. Sammenslutningen blev stiftet i 1985, for at hjælpe de mindre foreninger, dog under navnet KMS – Kontaktudvalget for Mindre Sygdoms- og handicapforeninger.

Referencer

Eksterne henvisninger 
 Officiel hjemmeside

Sygdomme
Foreninger fra Danmark
Etableret i 1985
Patientforeninger
Ringborg

Ringborg er en populær betegnelse for fæstningsanlæg, der har en cirkulær grundplan. Den senmiddelalderlige ringborg er en borg bygget af sten og omgivet af en voldgrav.

Vikingeborge 

I Danmark forbindes ringborge med de kendte fæstningsanlæg fra vikingetiden: Fyrkat og Aggersborg i Jylland, Nonnebakken på Fyn og Trelleborg på Sjælland. Disse kaldes også trelleborge og cirkelborge. Navnet har ikke noget med træller at gøre, men er et norrønt ord for tømmer, og henviste til bygningsmaterialet. De fire forannævnte ringborge må være rejst samtidig, da de dendrokronologisk alle er dateret til år 981.

2014 erkendtes det, at Borrering nær Lellinge vest for Køge også er en ringborg fra vikingetiden. Vikingeborgene har en overordentlig karakteristisk, geometrisk utroligt præcis plan med den runde vold, portåbningernes placering og bebyggelsen inden for voldene. I Skåne kendes to ringborge: ved Trelleborg og Borgeby, men de er ikke helt cirkulære. Et satellitbillede fra Lyby ved Rygge i Østfold har afsløret en cirkel på 140 m i diameter, som kan være en ringborg.

Burgwall 

Ringborge kendes også fra det slaviske område øst for Elben og vest for Weichsel. De ældste er fra omkring 700-tallet. De kaldes
Burgwall. De ligner med byggematerialer og opbygningen af volden de senere vikingeborge. Burgwall udviklede sig gennem middelalderen til
større bebyggelser og mistede dermed karakteren af borg.

Fæstningsanlæg 

I Europa kendes fæstningsanlæg fra neolitisk tid. Græsk og romersk kultur
og enkelte fønikiske kolonier inspirerede til andre byggeformer og fæstningsanlæg – og generelt andre måder at organisere et samfund på. Men
nord for Alperne er fæstningsværker brugt, forladt og genbrugt gennem tiderne. Langs Rhinen og den øvre Donau gik den
romerske limes, hvorfra der kendes flere højdeborge.

Noter

Litteratur

Eksterne henvisninger 
Trelleborg museum 

Fæstningsanlæg i Danmark
Fæstningsanlæg i middelalderen
Fæstningsanlæg fra vikingetid
Borge
Jenny Everywhere

Jenny Everywhere ("The Shifter") er en open source, public domain tegneseriefigur. Figuren er skabt med dette mål, da dens skabere ikke kunne finde en eksisterende figur med disse egenskaber.

Jenny Everywhere er beskrevet både som eksisterende i alle eksisterende verdener og er samtidig udstyret med evnen til at flytte mellem disse. Dette giver figuren mulighed for at blive indsat i plottet i eksisterende og nye værker som tegneserier og onlinetegneserier. Konceptet kan udvides til andre medier. Figuren blev oprindeligt skabt af den canadiske  tegneseriekunstner Steven Wintle (med internetpsudonymet Moriarty), og videreudviklet af medlemmer af Barbelith-online communityet.

Referencer 

Tegneseriefigurer
Kuvert

En kuvert eller konvolut er et omslag, ofte af papir, som benyttes til at sende breve i. Papiret er foldet og limet i siderne eller på mindre kuverter diagonalt på bagsiden. Kuverter kan købes på posthuse, i boghandler og i mange supermarkeder og fås i mange forskellige størrelser.

Kuverter kan fås forede med f.eks. bobleplast til at beskytte forsendelsen, ligesom de fås forede med kulørt indlæg eller kraftigt mønstret inderside for at sløre indholdet.

Internationale standardiserede størrelser 
Kuverter forhandles fortrinsvis i størrelser, der passer til hele eller foldede papirstykker.

ISO standard 269 definerer de forskellige standardkonvolutstørrelser til brug for ISO 216 standard papirformater.

Andre typer kuverter 
Andre typer kuverter er bl.a.;
 Kuvert til interne forsendelser: Virksomheders 'egne' kuverter, der oftest genbruges til adskillige forsendelser, typisk passende til A4-papir og med enkelte huller midt i, så man kan se, at der er noget inden i kuverten.
 Prøvekuverter, typisk mere aflange og poseformede end 'almindelige' kuverter, som lukkes med en metalklips (populært kaldet 'danserindeben') gennem et par huller ved åbningen.
 Rudekuverter, der er 'almindelige' kuverter med 'vindue' i forsiden, så man kan skrive navn og adresse på modtageren på det indlagte brev, hvilket letter kuverteringen.
 Luftpostkuvert, typisk forsynet med rød/blå kant, så postpersonalet let kan skelne den fra almindelige forsendelser.

Korrespondance
Indpakning
La Ventana

La Ventana er en ballet i to billeder fra 1856 med koreografi af August Bournonville. Musikken til første billede er komponeret af H.C. Lumbye og til andet billede af V.C. Holm. Seguidillaen frit efter Paul Taglioni.

Balletten havde premiere den 6. oktober 1856 på Det Kongelige Teater med Juliette Price og Ferdinand Hoppe i hovedpartierne.
La Ventana blev den sidste ballet, som Bournonville genopsatte på Det kongelige Teater i 1874.

Baggrund 
I 1849 havde  Bournonville koreograferet en dans, Pas des Trois Cousines, til de tre kusiner, Amalie, Juliette og Sophie Price, der dansede den til stor succes på Casino Teatret. Da Bournonville senere fik en bestilling til samme teater skabte han i 1854 en spejldans til Juliette og Sophie Price. Og denne spejldans blev en af de berømteste i La Ventana.

Handling 
Balletten foregår i Spanien, og musikken og dansen er spansk inspireret.

Første Billede 
En spansk senorita danser på sit værelse til sit eget spejlbillede, mens hun fantaserer om en mand, en senor, hun har mødt kort forinden. Under dansen hører hun selvsamme mand spille en serenade udenfor under vinduet. Hun danser videre med et sæt kastagnetter, der modsvarer mandens guitarmusik. Til sidst kaster hun sin hårsløjfe ned til ham.

Andet Billede 
I det spanske landskab danser senoren med sine venner. Han danser en solo og en pas des trois med to kvinder. Da senoritaen ankommer indhyllet i mantille griber senoren guitaren og gentager sin serenade fra første billede. Senoritaen kaster mantillen og danser til nu med en tamburin. Balletten slutter med en seguidilla med senoren og senoritaen i centrum.

Referencer

Eksterne henvisninger 
 Bournonville.com La Ventana
 Det kongelige Teater Bournonvillefestival 2005

Balletter af August Bournonville
VDL Bova

VDL Bova, frem til 2003 kun Bova, er en nederlandsk busfabrikant, som tilhører VDL Groep.

Firmaet har siden 1931 bygget turistbusser på hovedsædet i Valkenswaard.

Modelprogram 
Bova er frem for alt kendt for Bova Futura, en turistbus med strømlineformet karrosseri introduceret i 1982 og med DAF-motor. På samme grundkonstruktion bygger den mere luksuriøse Bova Magiq.

Derudover findes der modellerne Lexio og Synergy, som er udviklet i VDL-regi sammen med søsterfirmaerne Berkhof og Jonckheere. Lexio er en regionalbus, Synergy en dobbeltdækkerturistbus.

Af historiske modeller kan nævnes Bova Europa og Bova Calypso.

Fremtid 
På Frankfurt Motor Show 2010 udstillede VDL modellen VDL Futura, hvor varemærket Bova helt er droppet. Modellen skal afløse såvel Bova Futura som Bova Magiq.

Eksterne henvisninger 

 VDL Bus & Coach (på engelsk)

Bova
Etableret i 1931
StepStone

StepStone  GmbH er en tysk virksomhed, der fortrinsvis beskæftiger sig med online-løsninger omkring medarbejderrekruttering og karriereplanlægning. Den blev grundlagt i Oslo 1996 og var noteret på Oslo Børs indtil 17. december 2009,  
hvor aktiemajoriteten blev købt af Axel Springer AG

Den nuværende administrerende direktør for hele StepStone er Ralf Baumann og virksomheden har over 890 ansatte og er repræsenteret i 9 europæiske lande. StepStone, der også omfatter TotalJobs i Storbritannien, driver jobportaler i 7 lande: Belgien, Frankrig, Holland, Storbritannien, Sverige, Tyskland og Østrig.

Virksomheden var, indtil 2010, delt i henholdsvis StepStone Online og StepStone Solutions, hvor førstnævnte har fokus på bl.a. formidling af stillingsannoncer på webportaler, mens sidstnævnte udviklede og markedsførte software til e-rekruttering og håndtering af medarbejdere. Sidstnævnte blev i 2010 frasolgt til det engelske investeringsselskab HgCapital LLP

Noter

Eksterne henvisninger 
 StepStone

Virksomheder fra Tyskland
Etableret i 1996
HR-virksomheder
Margin

Margin eller margen er betegnelsen for den ubeskrevne, yderste del af et trykt ark, rundt om den indholdet. Der findes f.eks. marginer på sider i en bog eller på ark af frimærker. Marginen kan f.eks. bruges til håndskrevne notater (marginalia eller marginalier).

Eksternt link 
Muhamed Fajkovics speciale Marginalia as Message: Communicative Aspects of Readers' Annotations in Library Books 

Typografi
Joseph-Marie Vien

Joseph-Marie Vien, comte de l'Empire (født 18. juni 1716 i Montpellier, død 27. marts 1809) var en fransk maler. Han var den sidste indehaver af posten som Premier peintre du Roi (fra 1789 til 1791). Hans hustru, Marie-Thérèse Reboul, og hans søn, Joseph-Marie Vien den yngre, var også malere.

Karriere under skiftende forhold 
Understøttet af Comte de Caylus blev Vien oplært af Charles-Joseph Natoire og vandt Prix de Rome i 1743. Vien blev derfor pensionær i Rom, for hvis Franske Akademi han senere var direktør fra 1775 til 1781. Han blev 1754 optaget som akademimedlem, blev professor og akademikansler, 1789 kongens "første maler" (hofmaler), og hæderen fortsatte under Napoleon, der gjorde ham til senator, greve og Kommandør af Æreslegionen.

Betydning som maler og lærer 
Han var en flittig og meget dygtig kunstner, der, oplært under rokokoen, vejrede en ny tid og nye kunstkrav. "Antikken" var ikke for ham som for hans fleste samtidige blot en kunst, man omtalte i affable vendinger, i teorien ofte hyldede, men i praksis affandt sig med ved at bruge dens emnekreds; han tog den alvorligt som en kunstens kilde ved siden af naturens (flittig brug af levende model). Vien blev således en overgangsskikkelse og fik gennem sin omfattende lærervirksomhed kunsthistorisk betydning, først og fremmest som lærer for Jacques-Louis David (der til gengæld frelste ham fra guillotinen under den franske revolution). 1755 satte den danske grev Adam Gottlob Moltke sig i forbindelse med Vien for at indkalde ham til Danmark som kongelig maler; Vien afslog tilbuddet, men malede efter bestilling fem dørstykker (Kraft, Visdom m. v.), nu i Christian VII's Palæ på Amalienborg. I Louvre ses Sovende eremit og Saint-Germain og Saint-Vincent, i Musée des beaux-arts de Rouen Den vrede Achilleus, i Musée départemental d'art ancien et contemporain i Épinal Hektor og Andromache. Hans kunst er også repræsenteret i mange andre franske museer. Vien virkede tillige som kobberstikker (32 blade til en tyrkisk maskerade i Rom m.v.). Vien skrev også sin selvbiografi.

Han er begravet i Panthéon i Paris.

Andre vigtige elever af Vien, ud over David, var François-André Vincent, Jean-Antoine-Théodore Giroust, Jean-Baptiste Regnault, Joseph-Benoît Suvée, Jean-Pierre Saint-Ours, François-Guillaume Ménageot og Jean-Joseph Taillasson.

Kilder

Eksterne henvisninger 
 

 Example of work: Cupid & Psyche , 1767 på bc.edu

Malere fra Frankrig
Hofmalere fra Frankrig
Klassicistiske malere
Franskmænd i 1700-tallet
Franskmænd i 1800-tallet
Historiemalere
Medlemmer af Académie royale de peinture et de sculpture
Franskmænd begravet i Panthéon
Grever fra Frankrig
Selvbiografer fra Frankrig
Kommandører af Æreslegionen
Politikere fra Frankrig
Kobberstikkere fra Frankrig
Personer fra Montpellier
Bova

Bova har flere betydninger:
 Bova (by), en by i Calabrien, Italien
 Bova Marina, en by i Calabrien, Italien
 VDL Bova, en nederlandsk busfabrikant